
Bigo ang Oplan Bantay Laya 


ng buong rebolusyonaryong kilusan batay sa 
mga pagtatasa at ulat ng mga namumunong or- 

gano ng Partido at kumand ng Bagong Hukbong Bayan 
(BHB) sa iba't ibang rehiyon sa bansa. 

Nasa mundo ng pantasya ang mga pinunong mili- 
tar at panseguridad ng rehimeng US-Arroyo 
sa paniniwalang nagtagumpay sila sa mga ^ 
layuning durugin ang rebolusyong (kx NN 
Pilipino sa pamamagitan ng Oplan Ban- ee 
tay Laya (OBL). Hindi lamang nanana- 
tiling buhay at matatag ang rebolusyo- 
naryong kilusan, patuloy pa itong luma- 
kas at lahatang-panig na sumulong. Lu- 
maki ang bilang ng mga yunit ng 
BHB. Patuloy na dumami ang mga Pu- N 
lang mandirigma at ang kanilang mga 
sandata. Nadagdagan ang bilang ng 
mga larangang gerilya. La- 
long lumalim at luma- 
wak ang baseng masa. 
Tuluy-tuloy na kumakalat 
ang Pulang kapangyari- 
han sa buong bansa. : 

Nagdulot ang OBL ng NY KA 
walang kaparis na kapinsa- 
laan, paghihirap at pagdu- EN 
rusa sa mamamayan. Pa- === a 
ngunahing tinarget ng du- AT ; 
wag na kampanyang ito ang CA Na” 
mga sibilyang aktibista, /2 TI 
mga pinagsususpetsahang NG NA 
tagasuporta ng rebolusyonar- Q2 er 
yong kilusan at mga kaaway sa pulitika 


B"! ang Oplan Bantay Laya. Ito ang deklarasyon 


Mga tampok Matitingkad na 


sa isyung ito... 


taktikal na opensiba 


ng 2009 PAHINA 3 


Makata'y mandirigma 
at UAve 


ng rehimen. Gayunman, nagtagumpay lamang ang OBL 
sa pagpapaalab ng galit ng bayan at pagkamuhi nila 
sa rehimen. Pinanday lamang nito ang kanilang lakas 
at determinasyong kumilos at lumaban. Sa halip na 
ilayo, lalong inilapit ng OBL ang ma- 

sa sa rebolusyon. 

Kahindik-hindik ang mga krimen 
ng rehimeng US-Arroyo sa pagsasa- 
katuparan ng OBL laban sa mama- 

mayan. Dinaig nito ang 14-taong lan- 
mw tarang paghaharing militar ng dik- 
tadurang Marcos sa dami at lupit 
ng mga paglabag sa karapatang- 
tao. Mariing kinundena ang rehi- 
meng US-Arroyo sa loob at labas 
ng bansa. Nagkaisa ang mga pwersang 


niwang mamamayan laban sa terorismo 
ng rehimen. Walang habas pa ring 
ipinagpapatuloy ng rehimeng US-Ar- 
royo ang planong ito. 

Tinamaan ang ilang larangang gerilya 
ng matinding hambalos ng OBL. Subalit 
mabilis ding nakaangkop ang mga rebolu- 
syonaryong pwersa at masa. Masusing pi- 
nag-aralan ang kilos ng kaaway at 
inangkupan ang pagbabago ng sit- 
wasyon. Pinahigpit ang pagkakaisa 
3? ng hukbo at masa. Sa maraming lugar, 
4 hindi nakabwelo at tuluyang nabigo ang 
7 mga operasyon ng AFP matapos ito maagap, 
” mapangahas at puspusang nilabanan ng rebolu- 


paa 
s 


Kalbaryo 
ng mga magsasaka 


PAHINA 7 | sa E. Visayas PAHINA 13 


syonaryong mamamayan, kasabay 
ng mga taktikal na opensiba ng 
hukbong bayan. 

Sumigla ang kolektibong pagki- 
los ng mamamayang biniktima ng 
OBL. Naglunsad sila ng mga sama- 
samang pagkilos at ginamit ang 
taktika ng organisadong ebakwas- 
yon. Sa pamamagitan ng epekti- 
bong pagpopropaganda, nabunyag 
nila ang brutalidad ng OBL at mga 
paglabag sa karapatang-tao. Tulad 
sa Cagayan Valley at Surigao del 
Sur, nangahas silang magsalita sa 
radyo at ibang pampublikong lara- 
ngan upang ipahayag ang kanilang 
paninindigan laban sa militarisa- 
syon. Nakuha nila ang malawak na 
suporta sa loob at labas ng mga 
komunidad hanggang sa pamban- 
sang saklaw. 

Mapangahas nilang hinarap ang 
mga heneral at iba pang upisyal- 
militar sa kanilang mga lugar. Nag- 
ingay sila at gumamit ng mga 
instrumentong ligal sa paglaban 
hanggang sa mapilitan ang mga 
korte at mga ahensya ng rehimen 
na harapin ang kanilang mga hina- 
ing at pawalambisa ang mga gawa- 
gawang kasong paninikil sa kanila. 
Sa maraming kaso, napalayas nila 
ang mga nag-ooperasyong militar. 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Kasabay ng paglaban ng bayan, 
sistematikong pinagplanuhan ng 
mga namumunong komite ng Parti- 
do sa antas ng rehiyon, prubinsya 
at larangang gerilya ang pagsusu- 
long ng armadong pakikibaka laban 
sa OBL 1 at OBL 2. Pinangibabawan 
ang problema ng gerilyaismo tulad 
sa Southern Tagalog. Ginamit ang 
taktika ng pagkokonsentra at dis- 
persal at kinoordina ang kilos ng 
iba't ibang yunit ng BHB. Pinakilos 
ang mga sangay ng Partido, mga 
milisyang bayan at mga organisa- 
syong masa. Pinakawalan ang kani- 
lang inisyatiba at pagkamapanlik- 
ha sa pagharap sa pagdumog ng 
kaaway. 

Naging matagumpay ang paglu- 
lunsad ng mga taktikal na opensi- 
ba. Katulad sa Southern Mindanao 
Region (SMR), ipinamalas ng BHB 
ang kakayahang maglunsad ng sus- 
tenidong mga taktikal na opensiba 
bilang kontra-atake laban sa mga 
kampanya ng kaaway. Noong Abril- 
Mayo 2008, bilang pagharap sa 
opensiba ng AFP sa buong rehiyon, 
naglunsad ang BHB ng 76 na mga 
taktikal na opensiba. Nagdulot ito 
ng laking kumpanyang kaswalti sa 
mga pwersa ng 10th ID at nakaa- 
gaw ng mga sandata na pwedeng 

mag-armas ng isang regular na pla- 
tun. 

Sa buong bansa, nagawa ng 
BHB na maglunsad ng isa hang- 
gang dalawang taktikal na opensi- 
ba bawat araw. Pinatatampok nito 
ang kabiguan ng OBL 2. Ipinakikita 
nito ang direksyon ng tuluy-tuloy 
na paglakas ng rebolusyonaryong 
kilusan. 

Sa pagtatapos ng OBL 2 na 
nakatakda sa pagtatapos ng termi- 
no ni Gloria Arroyo, asahang lalo 
pang magiging desperado ang nag- 
haharing rehimen at sasahol ang 
pandarahas laban sa bayan. Isina- 
sagawa ngayon ni Arroyo ang mga 
desperadong hakbangin para maka- 
pangunyapit sa poder at isalba ang 
sarili sa paniningil ng bayan sa ma- 
rami na niyang mabibigat na kri- 
men. 

Sa kabilang banda, tinatamasa 
ng hukbong bayan at rebolusyonar- 
yong kilusan ang malawak na su- 
porta ng mamamayan. Dapat higit 
pang sagpangin ng rebolusyonar- 
yong kilusan ang mga kahinaan ng 
naghaharing papet na reaksyunar- 
yong rehimen at estado sa pama- 
magitan ng paglulunsad ng mas 
marami at abante pang mga takti- 
kal na opensiba. Dulutan ng mara- 
ming suntok sa katawan at bigwas 
sa ulo ang nanghihina nang rehi- 
men at bulok na naghaharing siste- 
ma. 

Puspusang isulong ang laha- 
tang-panig na pagpapalakas ng 
Partido, hukbong bayan at buong 
rebolusyonaryong kilusan. Palawa- 
kin pa ang mga larangang gerilya 
upang masaklaw ang mas marami 
pang distrito sa kanayunan, maka- 
pagtatag ng relatibong istable 
nang mga baseng erya at palawa- 
kin ang saklaw ng mga organo ng 
rebolusyonaryong kapangyarihang 
pampulitika. Isulong ang pakiki- 
digmang gerilya batay sa higit na 
pagsisinsin at pagpapalawak ng 
baseng masa at dalhin ito sa pa- 
nibago at mas mataas na antas. [E 

Ang matitingkad na taktikal 
na opensiba ng 2009 


grandeng kampanyang Oplan Bantay Laya (OBL) ng rehimeng US- 


Nee pa mang unang hati ng taon ay malinaw nang bigo ang eng- 


Arroyo. Mismong si AFP Chief Gen. Victor Ibrado ang umaaming bi- 
go silang kamtin ang itinakdang target ni Gloria Arroyo na durugin ang 
rebolusyonaryong kilusan bago matapos ang kanyang termino sa 2010. 
Alam niyang hindi ganoon kadaling lupigin ang apat na dekadang arma- 
dong rebolusyonaryong kilusan sa bansa na pinamumunuan ng Partido. 


Alam din niya na habang iki- 
nokonsentra ng militar at pulisya 
ang mga pwersa nito sa iilang limi- 
tadong lugar sa bawat takdang pa- 
nahon, taglay naman ng BHB ang 
lubos na inisyatiba sa ibang lugar 
sa paglulunsad ng mga taktikal na 
opensiba tulad ng reyd, ambus, ak- 
syong sabotahe, isnayp at pang-aa- 
resto. 

Batay sa parsyal na mga ulat, 
ang BHB ay nakapaglunsad mula 
Disyembre 2008 hanggang No- 
byembre 2009 ng di bababa sa 92 
taktikal na opensiba sa buong ban- 
sa, na karamiha'y sa anyo ng ambus 
(49) at reyd (20). Mas mataas pa 
ang bilang na ito kung isasama pa 
ang mga aksyong pang-aaresto, 
pagparusa at pagsabotahe. 

Sa kabilang banda, sa hindi 
inaasahang mga engkwentro at de- 
pensibong labanan, nagawang ma- 
agaw ng BHB ang inisyatiba sa ka- 
away at makasamsam ng mga san- 
data. 

Nakaagaw ang BHB ng di baba- 
ba sa 213 armas kabilang ang mga 
masinggan tulad ng FM Minimi at 
M60 light machine gun, M203 gre- 
nade launcher at iba pang kagami- 
tang militar tulad ng mga bala, 
radyong pangkomunikasyon at GPS 
(Global Positioning System.) 

Sa naganap na mga labanan, 
nagtamo ang mga kaaway ng di ba- 
baba sa 231 patay at 176 na suga- 
tan. Anim ang nabihag ng BHB. Sa 

kabilang banda, apat na Pulang 
mandirigma ang magiting na nag- 
alay ng kanilang buhay sa mga la- 
banang ito. 

Sumusunod ang ilan sa mati- 
tingkad na taktikal na opensiba ng 
BHB mula Disyembre 2008 hang- 
gang Nobyembre 2009: 

Disyembre 22, 2008. Nagha- 
kot ng labingwalong armas (18) 
ang mga Pulang mandirigma ng 
Front 21 ng Northeastern Mindanao 
Region (NEMR) sa sabayan nilang 
pagsalakay sa himpilan ng pulisya 
sa bayan ng Tubay, Agusan del Sur 
at sa San Roque Metals Inc. (SR- 
MI). Kinabibilangan ito ng 10 rip- 
leng M16, tatlong shotgun, tatlong 
.38 na rebolber, dalawang pisto- 
lang 9 mm, isang kal. 45 at isang 
kal. 22 na rebolber. Sinamsam din 


nila ang dalawang VHF na radyo. 
Isang pulis ang napatay at isa pa 
ang nasugatan nang manlaban ang 
mga ito. Samantala, anim na heavy 
equipment ng SRMI ang sinunog ng 
BHB na nagkakahalaga ng milyun- 
milyong piso bilang parusa sa kum- 
panya sa pagwasak nito sa kalika- 
san at sa kabuhayan ng mga Lu- 
mad, manggagawa at mamamayan 
dahil sa operasyong pagmimina ni- 
to. 

Enero 3, 2009. Sa Southern 
Tagalog, nagulantang ang kaaway 
nang umalingawgaw malapit sa 
pambansang kabisera ang pana- 
nambang ng mga gerilya ng Narci- 
so Antazo Aramil Command ng 
BHB-Rizal sa 418th Provincial Po- 
lice Mobile Group (PPMG). Isa ang 
napatay at isa ang nasugatan sa 
mga pulis nang tamaan ng com- 
mand-detonated explosives (CDEX) 
ang sinasakyan nilang patrol car sa 
Sityo Calumpit, Barangay Macabud, 
Rodriquez, Rizal. Nilapatan ng pau- 
nang lunas ang isang nasugatang 
pulis bago ito ipinadala sa ospital. 

Sinamsam ng mga Pulang man- 
dirigma ang 12 armas ng mga pulis 
na kinabibilangan ng anim na M16, 
tatlong pistolang 9 mm at tatlong 
pistolang kal. 45. Nabihag ang tat- 
long pulis at pagkaraan ng 83 araw 
ay pinalaya sila ng hukumang ba- 
yan at ipinasa ng isang custodial 
unit ng BHB noong Marso 27 sa 
mga kinatawan ng International 
Committee of the Red Cross at kina 
Sen. Jamby Madrigal at Bishop Ga- 
briel Reyes ng dyosesis ng Rizal. 

Enero 22. Sa Bikol, nagtamo 
ang kaaway ng 16 na kaswalti (wa- 
long patay at walong sugatan) sa 
reyd na isinagawa ng mga mandi- 
rigma ng Nerissa San Juan Com- 
mand sa detatsment ng Philippine 
Army at CAFGU sa Barangay Poot, 
bayan ng Pandan, Catanduanes. 

Enero 31. Dalawampung tropa 
(20) ng 53rd IB ang napatay sa 
ambus na inilunsad sa Sityo Lak- 
napan, Barangay Gibo, Siason, 
Zamboanga del Norte ng Front Fe- 
liciano ng BHB sa Western Minda- 
nao Region. 

Pebrero 15. Naglulunsad ng 
“clearing operations” ang isang pla- 
tun ng Scout Rangers kasama ang 
apat na sundalong Amerikano nang 
tambangan sila ng mga Pulang ge- 
rilya ng Celso Minguez Command sa 
Barangay Batang, bayan ng Irosin, 
Sorsogon. Nagtamo ng 12 patay at 
walong sugatan ang Scout Rangers 
nang masabugan ng CDEX. Kasa- 
lukuyan noong naghahanda ang 
AFP at mga tropang Amerikano pa- 
ra sa 2009 US-RP Ba- 
likatan Exercises sa 
Bikol. 

Marso 1. Sa 
North Central Mindanao 
Region (NCMR), anim 
ang napatay at tatlo pa 

yan ng Quezon, Bukidnon. Kabilang 
sa napatay si 1Lt. Ricardo Naguiat, 
kumander ng 29th IB. Nakasamsam 
ang BHB ng apat na M16. 

Mayo 19. Muli, sa Bikol, la- 
bing-isang (11) armas na kinabibi- 
langan ng limang karbin, apat na 
Garand, isang M14 at dalawang pis- 
tolang kal. 45 ang nakumpiska ng 
mga Pulang mandirigma nang sala- 
kayin nila ang detatsment ng 22nd 
IB sa Barangay Lubigan, Jr., bayan 
ng Sipocot, Camarines Sur. Naagaw 
nila ang kampo ng kaaway nang tu- 
malilis sa labanan ang mga sunda- 
lo ng Philippine Army at CAFGU. 

Mayo 29. Sa Eastern Visayas, 
nadagdagan ng walong malalakas 
na armas ang arsenal ng BHB sa 
Northern Samar nang masamsam 
ang anim na M16, isang M14 at 
isang M203 grenade launcher at 
mga bala sa reyd sa detatsment ng 
AFP na inilunsad ng mga Pulang 
mandirigma ng Rodante Urtal Com- 
mand sa Barangay Polangi, bayan 
ng Catarman, Northern Samar. 

Agosto 9. Sa Southern Minda- 
nao Region (SMR), walang putok 
na kinumpiska ng mga kasapi ng 
Armando Dumandan Command ng 
BHB ang 1) riple sa limang-minu- 
tong reyd sa detatsment ng 72nd 
IB sa Barangay Napungas, Asun- 
cion, Davao del Norte. Nasamsam 
ang anim na M14, walong Garand, 
isang M16 at ang radyong pangko- 
munikasyon ng patrol base. Naging 
madali ang pagpasok sa de- 
tatsment nang mabihag sa isang 

. tsekpoynt ng mga Pulang mandirig- 
“ma ang isang sarhento ng Phil- 
LT ippine Army, na kumander din 
Pa detatsment 
sa kabilang ba- 
rangay. Walang 
# nasaktang sun- 

ambus na inilunsad ng Zes A myembro ng pa- 

BHB sa Sityo Tinopongan, AEN ramilitar dahil 

Barangay Sta. Cruz, ba- 

~ “hindi sila lumaban. 


Pinalaya naman ang sarhento ma- 
karaan ang ilang linggo. 

Agosto 30. Sa Eastern Visayas, 
sampung awtomatikong riple-- 
apat na M14, apat na M16 at dala- 
wang karbin---ang hinakot ng mga 
Pulang mandirigma ng Arnulfo Or- 
tiz Command nang salakayin nila 
ang detatsment ng CAFGU sa Sityo 
Cambabang, Barangay Cogon, ba- 
yan ng Basey, Samar. 

Nobyembre 2. Sa SMR pa rin, 
sa kabila ng panunuya ng kaaway 
ay nalansi pa rin sila ng BHB nang 
mapasok ang patrol base ng 72nd 
IB sa Sityo New Kapatagan, Baran- 
gay Casoon, Monkayo, Compostela 
Valley. Nakalapit ang BHB sa de- 
tatsment gamit ang uniporme ng 
Special Forces. Huli na nang ma- 
tanto ng kaaway na nautakan sila 
ng mga kasapi ng 4th Pulang Baga- 
ni Company ng Merardo Arce Com- 
mand ng BHB. Mabilis na inaresto 
ang kumander ng detatsment na si 
Cpl. Dominador Alegre at dinisar- 
mahan ang mga elemento ng 
CAFGU rito. Nasamsam nila ang 18 
armas na kinabibilangan ng 10 Ga- 
rand, limang karbin, dalawang M16 
at isang M14. Kinumpiska rin ang 
isang radyong ICOM, mga bala at 
uniporme. Binihag nila si Corporal 
Alegre at pinalaya pagkatapos ng 
ilang linggo. 

Nobyembre 11. Muling nagha- 
kot ng 18 armas ang mga gerilyang 
bayan sa NEMR nang salakayin nila 
ang compound ng Surigao Develop- 
ment Corporation (SUDECOR) at dis- 
armahan ang mga elemento ng 
Special Civilian Armed Auxiliary 
(SCAA) na nagbabantay sa malaking 
kumpanya sa pagtotroso. Nagtang- 
kang sumaklolo ang mga pwersang 
militar, pulisya at paramilitar ngunit 
sa daan pa lamang patungong SU- 
DECOR ay tinambangan na sila ng 
BHB. Umabot sa 20 elemento ng ka- 
away ang napatay at lima ang nasu- 
gatan sa labanang ito. ABI 

Mga taktikal na opensiba 
sa buwan ng Disyembre 


bababa sa 15 ang nasugatan sa mga labanang naiulat nitong Disyem- 


Tia: upisyal ng militar ang kabilang sa 14 na napatay habang hindi 


bre. Nakasamsam din ang Bagong Hukbong Bayan (BHB) ng 17 armas 


at iba pang kagamitang militar. 
Labintatlong armas, kabilang 
ang apat na malalakas na riple ang 
nasamsam ng mga Pulang mandi- 
rigma sa isang walang putok na 
reyd sa istasyon ng Philippine Na- 
tional Police sa San Narciso, Qu- 
ezon nitong Disyembre 20. Nalansi 
ang mga pulis nang magpanggap 
na mga sundalo ng Philippine Army 


mga pwersang paramilitar nang sa- 
lakayin sila ng mga gerilyang sakay 
ng dalawang dump truck. 

Sa Bicol, napatay si 2Lt. Micha- 
el Angelo Quibuyen, kumander ng 
Casay Detachment ng Philippine 
Army 49th IB at isa pang sundalo 
nang makasagupa sila ng mga ge- 
rilya ng Celso Minguez Command sa 


ang mga gerilya ng BHB. Katatapos 
lamang ideklara ng AFP na nalimas 
na raw ang BHB sa San Narciso. 


long iba pa ang nasugatan sa 
mga elemento ng Citizen Armed ii 
Force Geographical Unit. KAY 
(CAFGU) nang lusubin sila ng mga Eeh} 
Pulang mandirigma ng Front 15 sai 4 
Barangay Sibajay, Boston nitong Y #6..--1 
Disyembre 18. Nananghalian ang N L 


Isang sampal sa imperyalistang US 


sa na namang sampal sa imperyalismong US at tuta nitong rehi- 

meng Arroyo. Ito ang reaksyon ng Partido Komunista ng Pilipinas 
at National Democratic Front of the Philippines nang tuluyan nang 
alisin si Ka Jose Ma. Sison sa listahan ng mga terorista ng European 
Council noong Disyembre 10. 

Naging pinal na ang desisyon ng General Court of the European 
Union nang hindi na nag-apela ang European Council sa naunang 
desisyong ibinaba noong Setyembre 30. Anang Court of First In- 
stance, si Sison ay hindi man inimbestigahan, nilitis o nahatulan sa 
anumang korte sa gawaing terorismo. 

Isinama si Ka Joema sa listahan ng mga terorista ng European 
Council noong 2002 batay sa malakas na impluwensya noon ng gu- 
byernong US at ng rehimeng Arroyo. Ayon sa PKP, signipikante ang 
panibagong tagumpay ni Ka Joema para sa nagpapatuloy na paki- 
kibaka ng mga rebolusyonaryong pwersa at ng mamamayan sa mun- 
do laban sa pandaigdigang teroristang gera ng US at mga tuta ni- 
to. AB] 

Barang 

< B Pa ng BHB sa ilalim ng Napoleon Tu- 


Barangay Tigkiw, Gubat, Sorsogon 
noong umaga ng Disyembre 14. 

Nagmamaniobra noon ang 
isang yunit ng BHB para makaiwas 
sa malaking operasyong militar 
nang makasagupa nila ang mga pa- 
sistang tropa. Ang mga Pulang 
mandirigma ang unang nakapagpa- 
putok. Sa laking kahihiyan ng mili- 
tar, tinabunan nila ng trapal ang 
kanilang mga kaswalti at ipinagka- 
lat na mga Pulang mandirigma ang 
mga ito. Gayunman, nakilala pa rin 
ng taumbaryo kung sino ang dala- 
wang napatay. 

Sa Samar, napatay ang dala- 
wang elemento ng Philippine Army 
nang makaengkwentro nila ang 
mga Pulang mandirigma ng BHB sa 
ay Binanggaran, Calbiga no- 
ong Disyembre 10. 

Noong araw ding iyon 
” ay napatay ang isang ra- 
dio operator ng Alpha Coy 


magtang Command ng BHB sa Sityo 
Bayong, Barangay Manampunay, 
Leon, Iloilo. 

Samantala, ayon sa pinakahu- 
ling ulat-koresponsal mula sa lara- 
ngan, pito at hindi tatlo ang bilang 
ng mga sundalong napatay nang 
tambangan ng mga Pulang mandi- 
rigma ng Conrado Heredia Command 
ng BHB ang mga elemento ng Alpha 
Coy ng 25th IB sa Sityo Paraiso, Di- 
walwal, Monkayo, Compostela Valley 
noong Disyembre 3. Ayon kay Ka 
Roel Agustin II, tagapagsalita ng 
kumand, nakasamsam sila ng isa na 
namang FM Minimi light machine 
gun, dalawang M16, isang pistolang 
kal. 45 at mga kagamitang militar. 
Di rin bababa sa 12 ang mga sunda- 
long nasugatan. Nauna nang naiulat 
sa AB na apat ang nasugatang mga 
tropang militar. ABI 

Makata'y Mandirigma at UAve 


Kultura ng pagbabago 


makamasa at makabayan nitong nakaraang mga linggo. Itinanghal 


rer dulang musikal ang kuminang sa entablado ng kulturang 


noong Nobyembre 30 sa University of the Philippines Theater ang 
Makata'y Mandirigma, Mandirigma'y Makata at ang UAve naman ay ipi- 
nalabas noong Disyembre 11-13 sa Marikina at sa University of the Phil- 


ippines Aldaba Hall. 

Ang pagtatanghal ng Makata'y 
Mandirigma ay bahagi ng pagguni- 
ta ng ika-45 anibersaryo ng pagka- 
katatag ng Kabataang Makabayan 
at pagpupugay sa 50 taong pagli- 
lingkod sa sambayanan ni Kasa- 
mang Jose Maria Sison. Sa pama- 
magitan ng tula, awit at presentas- 
yong biswal, inilahad dito ang bu- 
hay nina Ka Joema at Ka Ador, kap- 
wa mga aktibista, makata at dete- 
nidong pulitikal. 

Halaw sa tula ni Ka Joema na 
“Ang Mandirigma'y Tulad ng Maka- 
ta” ang titulo at balangkas ng du- 
la. Isinalaysay sa mga kwento nina 
Ador at Joema ang kasaysayan ng 
bagong demokratikong rebolusyon 
at ang pananatili nitong buhay at 
sumusulong sa kasalukuyang pana- 
hon. 

Tampok sa Makata'y Mandirigma 
ang pagtatatag ng Kabataang Ma- 
kabayan habang lumalalim at lu- 
malawak ang pag-oorganisa ng 
mga sektor ng manggagawa, mag- 
sasaka, estudyante, taong-simba- 


han at propesyunal noong ma- 
agang bahagi ng dekada 1960. Ini- 
larawan nito kung paano nailuwal 
ang armadong pakikibaka mula sa 
pagkakaisa at determinasyon ng 
bagong tatag na Partido Komunista 
ng Pilipinas. Ipinakita ang kalitu- 
han at mga paglihis na umuk-ok sa 
rebolusyonaryong kilusan na siste- 
matikong hinarap mula noong 
Unang Dakilang Kilusang Pagwa- 
wasto. 

Kinatawan ng mga karakter mu- 
la sa iba't ibang sektor ang samut- 
saring kwento ng mga ordinaryong 
tao na hinubog ng kasaysayan, na- 
impluwensyahan at sumuporta o 
umanib sa rebolusyon. Nariyan ang 
isang sundalong natutong tumula, 
isang estudyante na namulat sa pa- 
kikisalamuha sa masang anakpawis 
at naging magiting na kumander 
ng Bagong Hukbong Bayan (BHB): 
dalawang babaeng nagpunyagi sa 
masalimuot na pakikibaka, at isang 
naulilang anak ng namartir na mga 
mandirigma na nagpasyang sumapi 


MAKAIAY MANDIRIGMA 
MANDIRIGMA Y MAKAIA 


rin sa BHB. 

Mga kwento ng ordinaryong 
mamamayan din ang tampok sa du- 
lang UAve na kolektibong nilikha ni 
Rommel Rodriguez at ng organisa- 
syong pangkultura na Sining na 
Naglilingkod sa Sambayanan (Si- 
nagbayan). Sa dulang ito, ipinakita 
ang pagkakaugnay ng sektor ng 
mga estudyante sa iba pang sektor 
sa lipunan. 

Hinabi sa UAve ang mga kwen- 
to ng naghihirap na mamamayan sa 
kalunsuran at kanayunan, ang kani- 
lang masalimuot na relasyon sa 
isa't isa, ang banggaan at sa kalau- 
na'y pagkakaisa ng iba't ibang pag- 
tingin at pag-unawa. 

Isa sa mga kwento rito ang pa- 
kikipagsapalaran ng isang lider- 
manggagawa at kanyang anak na 
baguhang estudyante sa UAve. Ang 
pagkamulat ng kabataan at pakiki- 
salamuha nila sa pinagsasamanta- 
lahan at inaaaping sektor para ma- 
kakuha ng makabuluhang mga aral 
na humantong sa kapit-bisig na 
paglaban, pagharap sa dahas ng 
reaksyunaryong awtoridad at pag- 
saksi sa pag-aalay ng buhay ng 
amang lider-manggagawa sa piket- 
layn ay salaysay ng mahigpit na 
pagbubuklod ng pinagsasamantala- 
han at inaaping uri upang makiba- 
ka. 

Larawan ng patuloy ding pag- 
kamulat at kapasyahang lumaban 
ang mga karakter ng mga mag-aa- 
ral na dati'y wa- 
lang kibo subalit 
kalauna'y kumilos: 
isang dyanitor na 
nakakabisa sa 
mga pangyayari 
sa UAve: isang gu- 
rong progresibo at 
kabiyak ng isa 
pang gurong desa- 
parecido: at isang 
inang konserbati- 
bo pero sa kalau- 
na'y pumanig sa 
kanyang estud- 

yanteng anak sa pagpoprotesta. 

Mahusay at kahanga-ha- 
ngang itinanghal ng mga artista 
kapwa ang Makata'y Mandirigma 
at UAve. Samutsari ang mga ek- 
senang umantig sa mga puso at 
humimok sa isipan ng mga 
manonood. May mga tagpong 
nagpatawa, nagpaiyak, nagpa- 
galit, pumukaw at nagpapalak- 
pak sa tanghalang napuno ng 
mga manonoood. 

Magkaiba man, parehong 
inilarawan ng mga ito ang mga 
tagpo at usapin sa pamilya, 
pag-ibig, pagkakaibigan, pa- 
ngangarap, pagkalito, pagpapa- 
sya, sakripisyo at paninindi- 
gan--mga pagsibol, mga pagsu- 
long, mga kahinaa't pagkadapa, 
mga pagtanto at muling pagba- 
ngon. 

Kahanga-hanga rin ang gi- 
namit na musika, galaw at kulay 
ng parehong dula: Sa Makata'y 
Mandirigma, pinagyaman pa ang 
ilang klasikal na rebolusyonar- 
yong kanta ng orihinal na lik- 
hang musikang sinaliwan ng gi- 
tara at piano. Gamit ang 
kompyuter, sinaliwan ng iba 
pang instrumento ang mga tug- 
tog at nalikha ang tunog na ani- 
mo'y hatid ng isang orkestra. 

Sa pagsasanib naman sa 
martsa ng protesta ng blues at 
hiphop, naging kaindak-indak 
ang musika ng UAve at humika- 
yat sa sabayang pakikisayaw ng 
mga manonood sa loob ng tea- 
tro. 

Bilang pagpapakita na hindi 
dapat natatapos ang lahat sa lo- 
ob ng teatro, sinalubong ng mga 
nagtanghal ang mga manonood 
paglabas nila, nagpasalamat at 
inanyayahan silang ipagpatuloy 
ang pakikihamok. Inilarawan ng 
mga simpleng aksyong ito ang 
halaga ng konsolidasyon at pag- 
tanaw sa mga hinaharap pang 
laban pagkatapos ng matagum- 
pay na aksyong masa. AB] 

Balikatan sa Ilocos-Cordillera, 


binatikos 


Ilocos-Cordillera Region ang paglulunsad ng US-RP Balikatan 


Mie binatikos ng Chadli Molintas Command (CMC) ng BHB sa 


Exercises sa mga lalawigan ng Ilocos Sur, Mountain Province at 
Abra sa darating na 2010. Ayon sa CMC, malinaw na interbensyong mili- 
tar ang gagawin ng mga tropa ng US sa bansa. Pagyurak din ito sa sobe- 
ranya at integridad ng bansa bunga ng kasabay nitong matinding milita- 
risasyon sa kanayunan at pang-aabuso ng tropa ng US sa mamamayan. 


Inianunsyo noong Hunyo ng 
noo'y DND Secretary Gilbert Teodo- 
ro at ni Deputy National Security 
Adviser Luis “Chavit” Singson ang 
paglulunsad ng Balikatan Exercises 
sa Ilocos Sur. Aabot sa 1,500 sun- 
dalo ng US ang lalahok sa nasabing 
pagsasanay-militar sa Pebrero 
2010. 

Kaugnay nito, naglunsad noong 
Setyembre ng clearing operations 
ang mga tropa ng 50th IB sa ilang 
barangay sa bayan ng Salcedo sa 
Ilocos Sur kasabay ng pagbisita ng 
ilang upisyal ng militar ng US para 
mag-inspeksyon sa lugar. Noong 
Nobyembre 11 ay muling bumisita 
ang ilang upisyal ng US sa mga ba- 
yan ng Salcedo at Sta. Cruz sa na- 
sabi ring lalawigan. 

Inianunsyo rin ng hepe ng 
50th IB na si Lt. Col. Rogelio Mi- 
gote na darating na ang tropa ng 
US sa Enero 2010. Sinabi naman 
ni Sgt. Hernani Garcia ng 503rd 
Bde na pangunahing diin ng pag- 
sasanay ang mga kapatagan at 
bulubunduking lugar sa unang 
distrito ng Ilocos Sur. May pagsa- 
sanay ding ilulunsad sa hangga- 
nan ng Mountain Province at Abra 
kung saan pinaniniwalaang mala- 
kas ang impluwensiya ng BHB, 
dagdag pa ni Garcia. 

Binatikos ng CMC ang rehimeng 
Arroyo at AFP dahil sa paglalara- 
wan na misyong pagkawanggawa 
ang interbensyong militar na ito ng 
US. Tatabingan ang pagsasanay- 


militar na ito ng paglulunsad ng 
mga medical action programs (MED- 
CAP) at engineering civic action 
programs (ENCAP). Pero ayon sa 
CMC, sa esensya, ang Balikatan ay 
panghihimasok ng US at marahas 
ang katangian. Ayon sa ilang upi- 
syal ng rehimeng Arroyo, iginigiit 
ng AFP ang paglalakip ng mga mi- 
syong kombat sa Balikatan 2010 sa 
kabila ng mariing pagtutol ng mga 
upisyal ng lokal na gubyerno at ng 
mamamayan. 

Ang Balikatan Exercises ay tau- 
nang isinasagawa ng mga gubyerno 
ng US at Pilipinas sa balangkas ng 
tagibang na mga kasunduang kaga- 
ya ng Mutual Defense Treaty noong 
1951 at Visiting Forces Agreement 
(VFA) noong 1999. Anang CMC, wa- 
lang dadaig sa papet na rehimeng 
Arroyo sa masugid na implementas- 
yon at lubhang baluktot na inter- 
pretasyon sa mga tagibang na ka- 
sunduang ito ayon sa kanilang pa- 
ngangailangan. 

Ang ganitong relasyon ay kapa- 
ki-pakinabang kapwa sa rehimeng 
Arroyo at sa amo nitong imperyalis- 
ta. Sa isang banda, pwede na mu- 
ling magbase sa Pilipinas ang impe- 
ryalismong US gamit ang di hamak 
na mas maliit na puhunang pampu- 
litika at pang-ekonomya kaysa kung 
magmantine ito ng aktwal na mga 
base militar. Sa kabilang banda, na- 
titiyak ni Arroyo ang patuloy na 
pagtangkilik ng US sa kanyang tiwa- 
li at brutal na rehimen. ABI 

9 na taon ng rehimeng Arroyo 


Pinakamadugo, pinakabrutal 
na mga paglabag 


mga biktima ng paglabag sa karapatang-tao. May kabuuang 1,118 


[Pree ieme at pinakabrutal ang rehimeng US-Arroyo sa dami ng 


na ang naitalang mga biktima ng ekstrahudisyal na pamamaslang sa 
loob ng walong taon at 10 buwang paghahari nito. 


Ito ang pahayag ng KARAPATAN 
kaugnay sa paggunita sa pandaig- 
digang araw ng karapatang-tao no- 
ong Disyembre 10. 

Nito lamang Enero hanggang 
Oktubre 31, umabot na sa 77 ang 
biktima ng ekstrahudisyal na pa- 
mamaslang. Kung idadagdag ang 
57 nahukay na mga bangkay ng 
mga biktima ng masaker sa Ma- 
guindanao noong Nobyembre 23, 
aabot ito sa 134. May naitala ring 
204 na biktima ng pagdukot at 
1,026 biktima ng tortyur. Ilam- 
pung libo pa ang nakaranas ng 
pwersahang paglikas at pagkabu- 


312 na ang biktima 


labog dahil sa tuluy-tuloy na mga 
operasyong militar sa kanayunan. 

Dumarami ang mga biktima ng 
paglabag sa karapatang-tao dahil 
sa disenyo ng Oplan Bantay Laya 
na tumatarget di lamang sa arma- 
dong rebolusyonaryong kilusan 
kundi mga ligal at demokratikong 
organisasyon, midya at oposi- 
syong pampulitika, at kahit sim- 
pleng kritiko lamang ng tiwaling 
pamamalakad ni Gloria Arroyo. 
Ito'y dahil sa paghahabol ng rehi- 
men sa dedlayn nitong durugin 
ang mga armadong rebolusyonar- 
yong pwersa bago matapos ang 


ng masaker 


sa ilalim ng rehimeng Arroyo 


maabot na sa 312 ang biktima ng masaker sa ilalim ng rehimeng Ar- 
royo matapos paslangin ang 57 sa makaser sa Ampatuan, Maguinda- 
nao noong Nobyembre 23. Ayon sa KARAPATAN, 255 na ang biktima ng 
masaker sa 51 magkakahiwalay na insidente mula Enero 1, 2001 hang- 
gang Setyembre 30, 2009 bago pa man mangyari ang masaker sa Maguin- 
danao. Itinuturing na masaker ang insidente ng pamamaslang kapag tat- 


lo o mahigit pa ang mga biktima. 
Ayon sa KARAPATAN, babae ang 
42 sa mga biktima ng masaker ha- 
bang 40 naman ang menor-de- 
edad. Bukod pa ito sa mga biktima 
sa Maguindanao, kung saan 21 ang 
bilang ng mga babaeng pinaslang. 
Pinakamaraming biktima ng 
mga masaker ay nagmula sa Auto- 
nomous Region of Muslim Minda- 
nao (47 biktima): Southern Minda- 
nao Region at Central Luzon (tig- 

30 biktima): National Capital Re- 
gion (29 biktima): Southern Taga- 
log (27 biktima): at Eastern Visa- 
yas (25 biktima). Pitumpu sa 255 
na mga biktima ay mga magsasaka. 
Apatnapu naman ay mga Moro at 
21 ay mga manggagawa. 
Pinakahuli sa mga masaker na 
naitala ng KARAPATAN bago ang 
masaker sa Maguindanao ang pag- 
paslang sa anim na myembro ng 


termino ni Arroyo sa Hunyo 2010. 

Sa kabila ng walang pakun- 
dangang pandarahas ng kontra-ma- 
mamayan at kontra-rebolusyonar- 
yong kampanyang OBL, walang na- 
parurusahan sa mga salarin. Ang 
gayong palakad ng rehimeng Arro- 
yo ang siyang naglatag ng daan 
para maganap ang karumal-dumal 
na masaker sa Maguindanao. 

Sa ilalim ng OBL ay ipinatutu- 
pad ang rekrutment para sa mga 
grupong paramilitar tulad ng Ci- 
tizen Armed Force Geographical 
Unit (CAFGU), Special Civilian 
Armed Auxiliary (SCAA) at Civilian 
Volunteer Organization (CVO) at 
mga pribadong hukbo ng mga war- 
lord. Sinasanay sila at inaarmasan 
ng militar at pulisya bilang mga 
dagdag na pwersang panlaban sa 
BHB at MILF. Ang mga pwersang 
paramilitar na ito ang siya ring 
tagaprotekta ng mga alyado ni Ar- 
royo tulad ng mga Ampatuan. [B 


pamilyang Suarez noong Abril 9, 
2009 sa Sityo Kamanikan, Bara- 
ngay Malinao, Gingoog City, Misa- 
mis Oriental. Kabilang ang dala- 
wang-buwang sanggol na anak ng 
mag-asawang Suarez sa ginanti- 
han ng mga elemento ng parami- 
litar na Bungkatol Liberation 
Front (BULIF) ilang araw matapos 
magtamo ng mga kaswalti ang mi- 
litar sa kamay ng Bagong Huk- 
bong Bayan. 

Kabilang sa pinakakarumal-du- 
mal na mga masaker na naganap sa 
ilalim ng rehimeng Arroyo ang ma- 
saker ng 14 katao sa Hacienda Lui- 
sita noong Nobyembre 16, 2004: 
siyam katao sa Kananga, Leyte no- 
ong Abril 16, 2003: at siyam katao 
sa Palo, Leyte noong Nobyembre 
21, 2005. 

Wala pang kahit isang naparu- 
rusahan sa mga krimeng ito. ABI 

PANANALANTA NG PASISTANG ESTADO 


Kabuktutan 
ng Proclamation 1959 


igla na lamang inianunsyo ng Malacafang ang pagtatapos ng 
B Proclamation 1959 o batas militar sa Maguindanao noong Disyem- 


bre 12 isang linggo makaraang ipataw ito. Binawi ang batas mili- 
tar sa gitna ng matindi at malawak na pagbatikos at mabibigat na pag- 
kwestyon sa ligalidad nito sa Senado, sa pinagsanib na kapulungan ng 
Kongreso at sa Korte Suprema. Ang pagbawi ay ginawa ni Gloria Arroyo 
bago siya tumungo sa isang pagpupulong ng United Nations sa Copenha- 
gen, Denmark. Iniwasan niyang mapupog pa rin siya ng mga batikos 


hanggang doon. 

Inasahan ng rehimeng Arroyo 
na sa pagtatapos ng batas militar 
sa Maguindanao ay huhupa na ang 
mga batikos at hindi na kailangang 
matuloy pa ang mga ligal na prose- 
so at paghusga sa ginawa nito. Tu- 
song taktika na ng rehimeng Arro- 
yo ito tuwing may hak- 
bangin itong umaani 7... 
ng matindi at mala- , 
wakang batikos at 
mahirap ilusot sa 
korte at iba pang 
prosesong ligal. 

Gayunpaman, | 
nagdeklara pa rin 
ang Senado na iligal 
at labag sa konstitu- Wt 
syon ang ipinataw ni N. 
Arroyo na batas militar N 
sa Maguindanao. Ipinagpa- NW 
tuloy pa rin ang mga pagba- $ 
tikos at debate sa pinagsa- 
nib na kapulungan ng 
Kongreso. Pero dahil mas 
tumampok ang katwiran 
ng mga tumututol at may 
mga alyado na rin ang rehi- 
men na sumama sa pagtutol sa 
proklamasyon, pinigilan ng mga 
maka-Arroyo na Speaker at Se- | 
nate President ang pagboto $ 
ng kapulungan. Kahit natapos na 
ang tatlong araw na pagtalakay ng 
Kongreso sa proklamasyon, pinag- 
papaliwanag pa rin ng mga oposi- 
syunistang kongresista si Arroyo sa 


ANG BAYAN Disyembre 21, 2009 


batayan ng kanyang hakbangin. 
Iginigiit din ng mga grupong nag- 
sampa ng petisyon sa Korte Supre- 
ma laban sa batas militar na dapat 
pa ring gumawa ng malinaw na ka- 
pasyahan ang pinakamataas na hu- 
kuman sa usapin ng paglabag sa 
konstitusyon para hindi na maulit 
ang kamalian. Sinundan pa ito ng 

æ» pagsasampa ng mga ka- 
À song kriminal laban sa 
QAN anim na namumunong 
7# myembro ng Cabinet 
Cluster E dahil sa na- 
ging susing papel at 
buktot na kondukta ni- 


IN, la sa pagpapataw ng 

LN batas militar sa 
NA Maguindanao. Ang 

N YE Cabinet Cluster E 

SB abad 

BAD? 

IN 


ay grupo sa ga- 
| binete ni Arroyo 
"na tumututok sa 
mga usaping pan- 
seguridad. 

Ang lahat ng 


“E ke mga bumabatikos at 
I RE f nagsampa ng kaso la- 
z ban sa proklamasyon ay 


zz 


tumukoy sa kawalang bata- 
. yan ng “napipintong re- 
sy” belyon” na siyang iki- 

natwiran sa pagpapataw 
ng batas militar sa Maguindanao. 
Kinwestyon ng lahat ang pagkaka- 
so ng rebelyon sa warlord na ang- 
kang Ampatuan at sa pribadong 


n 


hukbo nitong inarmasan, pinondo- 
han, pinalakas at inilarga ng rehi- 
meng Arroyo laban sa oposisyon at 
tunay na mga rebelde. Malakas din 
ang pagdududa na kung igigiit ang 
kasong rebelyon ay mapahihina 
ang kasong multiple murder (mara- 
mihang pagpatay) ng mga Ampatu- 
an dahil mapaiilalim lamang ito sa 
mas magaang kasong rebelyon at 
maaaring humantong pa sa amnes- 
tiya sa hinaharap. 

Lalong malakas ang pagdududa 
na ang pagpataw ng batas militar 
sa Maguindanao ay panubok la- 
mang para sa mas malawak na pag- 
papataw ng tahasang paghaharing 
militar at pagpapasaklaw nito sa 
buong bansa. Sinubukan na ito ng 
rehimeng Arroyo noong 2005 at 
2006 ngunit hindi ito naibwelo da- 
hil sa lakas ng pagtutol at kahira- 
pang ipatupad ito. Ngunit sa des- 
perasyong makapangunyapit sa po- 
der si Arroyo makaraan ang pagta- 
tapos ng kasalukuyang termino ni- 
ya sa Hunyo 2010, kabilang sa mga 
opsyon niya ang pagpapataw ng 
tahasang batas militar at pagpa- 
patuloy ng kanyang paghahari sa 
pamamagitan ng isang “gubyer- 
nong pantransisyon.” 

Ilang ulit nang nagpauna ng 
salita tungkol dito ang dating Na- 
tional Security Adviser na si Nor- 
berto Gonzales na ngayo'y nasa 
mas estratehikong pusisyon para 
ipatupad ito bilang Defense Secre- 
tary. Lalong lumalaki para sa nag- 
haharing pangkatin ang dahilan 
para ipatupad ang ganitong pakana 
sa harap ng napakaliit nang posibi- 
lidad na manalo ang partido at mga 
kandidato ni Arroyo para sa presi- 
dente at iba pang pambansang pu- 
sisyon--kahit na gumamit pa sila 
ng sukdulang pandaraya. Lalo ring 
lumalaki ang posibilidad ng pagpa- 
pakana ng “kabiguan ng eleksyon” 
bunga ng nakikini-kinitang gulo sa 

pagpapatupad ng poll automation 
(de-kompyuter na botohan at bila- 
ngan). 

Naglantad din ang mga anti- 
Arroyong grupong militar ng mas 
detalyadong impormasyon tungkol 
sa ultimong layunin ng naghaha- 
ring rehimen na magdeklara ng ba- 
tas militar sa buong bansa. Ayon 
sa Young (Officers Union/Young 
Organizers” Union (YOU), ang pla- 
nong magdeklara ng batas militar 
sa buong bansa ay bahagi ng “Op- 
lan Alpha” na binuo makaraang 
ilunsad ang kandidatura ni Defen- 
se Secretary Gilbert Teodoro sa 
pagkapresidente. Ayon umano sa 
oplan na ito, ang pagpapataw ng 
batas militar sa buong bansa ay 
gaganapin ngayong Disyembre o 
sa Enero 2010, at susundan ng 
suspensyon ng halalan sa Mayo 
2010 at pagpapalawig nang dala- 
wa pang taon sa paghahari ni Ar- 
royo bilang “presidenteng 
pantransisyon.” Nagkukumahog 
umano ngayon si Defense Secre- 
tary Norberto Gonzales sa pagpa- 
patupad ng plano at pagkuha ng 
suporta para sa pakanang ito. 

Bahagi ng pakana ang paglikha 
ng kaguluhan sa Metro Manila, na 
juugnay sa kaguluhan sa Mindanao 
at ibibintang sa mga progresibong 
pwersa at iba pang itinuturing na 
kaaway ng estado. Matapos ito ay 
aarestuhin ang mga pwersa ng Ka- 
liwa at mga anti-Arroyong elemen- 
to ng AFP at PNP. 

Samantala, di naiibsan ang tin- 
di ng poot ng mamamayan sa mga 
pinuno ng angkang Ampatuan at sa 
mahigpit nitong alyado sa Malaca- 
Aang. Sinalubong ng matinding ga- 
lit at batikos ng mga mamamaha- 
yag at iba pang nagpoprotesta ang 
mismong namuno sa masaker na si 
Mayor Andal Ampatuan Jr. nang 
ilabas siya sa kulungan para iharap 
sa korte. 

Kaugnay nito, 

naglunsad ng 


Pag-aresto, pagtortyur 
at pananakot 


imang Dumagat ang tinortyur ng militar. Walong raliyista ang hi- 
Le sa Calamba. At patuloy ang hatid na takot ng miliar sa mga 
residente ng Naga City. 

Disyembre 11. Walong kasapi ng BAYAN-Southern Tagalog ang 
inaresto ng mga pulis at ikinulong sa istayon ng pulisya sa Calamba 
City. Dinampot sila matapos maglunsad ng isang raling iglap nang du- 
malaw sa lugar si Gloria Arroyo. Ang mga biktima ay sina Bujs de la 
Cruz, Adrianne Ng, Freddie Bernal, Riza Adiaton, Rechel Tanteo, Jose 
Gloria, Aly Naredo at Efraim Ponce. Ang mga inaresto ay may dalang 
mga plakard na may mga mensaheng “Never Again to Martial Law” at 
“Pahirap sa Masa, Patalsikin si Gloria.” 

Disyembre 1. Limang kasapi ng tribong Dumagat ang dinampot at 
tinortyur ng mga sundalo ng 48th IB sa Barangay Makulapa, San Luis, 
Aurora. Ang mga biktimang sina Roland Corpuz, Junjun Acleto, Ricky 
Torres, Lolit Agbayani at Edwin Buryo ay dinampot ng militar, sinipa at 
binugbog dahil inaakusahan silang mga kasapi ng BHB. Tatlong araw 
silang ikinulong sa kampo ng militar bago pinalaya. 

Disyembre 2009. Hinarang ng mga elemento ng Task Force Liwanag 
(TFL) ng Philippine Army sina Evangeline Oliva, 14 at ang kasama niyang 
lalaking menor-de-edad din sa Balatas, Naga City. Kinuha ng unipor- 
madong mga militar ang mga pangalan ng dalawa at kinunan din sila ng 
larawan. Inakusahan ng militar ang dalawa at kanilang mga pamilya na 
tagasuporta ng BHB. Dahil dito, nagpetisyon kay Mayor Jesse Robredo 
ng Naga City ang Alyansang Laban sa Urban Militarisasyon asin Abuso sa 
Naga para paalisin ang TFL sa Barangay Balatas. Ibinigay na mga dahi- 
lan ng petisyon ang pananakot ng militar sa mga residente ng Balatas at 
ang tuluy-tuloy na mga pagnanakaw sa barangay. Tumanggi ang lokal ng 
gubyerno na paalisin ang militar sa barangay. [AB 


mga kilos-protesta ang mga kaga- 
wad ng midya sa buong bansa no- 
ong Disyembre 10 para igiit ang 
kagyat na paghinto sa pamamas- 
lang ng mga mamamahayag. Ang 
mga pagkilos ay inilunsad kaugnay 
ng paggunita sa buong mundo ng 
“Global Day of Solidarity against 
the Maguindanao Massacre” na 
pinangunahan ng International Fe- 
deration of Journalists. 

Nagkaroon ng mga rali sa Ange- 
les City nang bumisita si Gloria Ar- 
royo doon. Nagkaroon din ng mga 
pagkilos sa Bacolod City at Bula- 
can. 

Sa Maguindanao, ilang kagawad 


ng midya ang nagtirik ng 30 kandi- 
la sa lugar mismo na pinangyarihan 
ng masaker na kumitil sa buhay ng 
30 mamamahayag. Nag-alay din si- 
la ng 30 puting rosas para sa mga 
biktimang tagamidya. 

Sa Western Mindanao, ang mga 
istasyon ng radyo sa mga syudad 
ng Ozamiz, Tangub at Pagadian ay 
nagsahimpapawid ng emosyunal na 
panawagan ng National Union of 
Journalists of the Philippines na 
humihingi ng suporta sa publiko 
para sa proteksyon ng mga kaga- 
wad ng midya. Sinusundan ito ng 
isang minutong pananahimik tu- 
wing tanghali. ABI 

PANANALANTA NG PASISTANG ESTADO 


Libo-libong mamamayan, nagrali 


ibu-libong mamamayan sa loob at labas ng bansa ang naglunsad ng 

iba't ibang anyo ng protesta sa pagdeklara ng batas militar sa Maguin- 
danao noong Disyembre 4 hanggang 10 bilang bahagi ng paggunita ng 
International Human Rights Day. Iginiit nila ang hustisya para sa mga 
biktima ng masaker at pagwawakas ng batas militar sa Maguindanao. 


Noong Disyembre 4, may 4,000 
mamamayan mula sa iba't ibang 
bahagi ng Southern Mindanao ang 
nagrali sa Freedom Park ng syudad 
ng Davao. Pinamunuan ito ng BA- 
YAN-Southern Mindanao at dinalu- 
han ng mga magsasaka, kababai- 
han, mangingisda, maralita ng lun- 
sod, manggagawa, propesyunal at 
mga abugado. Sumama rin ang mga 
myembro ng National Union of 
Journalists of the Philippines. 

Sa Cebu City, mahigit 100 ma- 
mamayan ang naglunsad ng mar- 


tsa-rali mula sa Fuente Osmeña pa- 
tungong sentro ng syudad ng Cebu 
noong Disyembre 10 sa pamumuno 
ng KARAPATAN at BAYAN-Central 
Visayas. Ipinarada ng mga raliyista 
ang imahen nina Arroyo, Norberto 
Gonzales at Jovito Palparan bilang 
mga “nangungunang lumalabag sa 
karapatang-tao”. Sa Iloilo (City, 
isang caravan ang umikot sa lunsod 
noong Disyembre 9 bilang pagtata- 
pos ng serye ng kilos protestang 
nagsimula pa noong Nobyembre 26 
bunsod ng masaker sa Maguinda- 


Nakaw na yaman 
ng pamilyang Ampatuan 


an, Sr. kundi mga mandarambong na nagpapakasasa sa nakaw na 


He lamang mga mamamatay-tao ang pamilya ni Andal Ampatu- 


yaman mula sa pondo ng gubyerno. 


Sa isinumite nitong report ng 
kabuuang kita noong 2002, umaa- 
bot lamang umano sa P11 milyon 
ang kayamanan ng pamilya. 

Ngunit sa dami pa lamang ng 
mga mansyon ng mga Ampatuan ay 
malayung-malayo ang idineklara 
nilang P11 milyon sa totoong ka- 
yamanan nila. Mayroon silang apat 
na mansyon sa Shariff Aguak; lima 
sa Cotabato City; tatlo sa Tacurong, 
Sultan Kudarat; siyam sa Davao 
City; dalawa sa Koronadal City sa 
South Cotabato; isa sa Cavite; isa 
sa Dasmariñas Village sa Makati 
City; isa sa San Andres Bukid sa 
Maynila; isa sa Barangay Palanan 
sa Makati City; at isa pa sa Tandang 

Sora, Quezon City. Nakapangalan sa 
iba't ibang kamag-anak ang mga 
bahay na ito na nagkakahalaga ng 
daan-daang milyong piso. Halos la- 
hat ng mga bahay ay may malala- 
king kaha de yero na pinaglalaga- 
kan ng mga armas at salapi. Tina- 
tayang umaabot sa mahigit P3 bil- 
yon ang salaping itinatago ng mga 
Ampatuan. 

Nagmamay-ari rin ang pamil- 
yang Ampatuan ng maraming ma- 
mahaling sasakyan. Sa bahay pa la- 
mang ni Andal Ampatuan Sr. sa 
Shariff Aguak, mayroon nang na- 
tuklasang isang Hummer, isang 
Toyota Land Cruiser, isang Chevro- 
let Suburban, isang GMC luxury 


n 


nao at pagpataw ng batas militar 
doon. 

Samantala, sa labas ng bansa, 
naglunsad din ng mga aksyong pro- 
testa ang mga militanteng grupo 
sa Hongkong noong Disyembre 10. 
Nagpiket sa harap ng Philippine 
Consulate ang mga manggagawa na 
kasapi ng United Filipinos in Hong- 
kong at GABRIELA-HK. 

Kaugnay nito, nagpahayag ng 
pagkabahala ang mga kasaping 
Muslim ng Migrante-Middle East sa 
Saudi Arabia. Anila, kung hindi ma- 
kapagbibigay ng hustisya ang rehi- 
meng Arroyo sa mga biktima ng 
masaker ay wala rin itong moral na 
awtoridad na humiling ng amnesti- 
ya para sa 3,000 nakabilanggo na 
mga migranteng Pilipinong mang- 
gagawa sa Middle East. ABI 


truck, dalawang Toyota Hilux pick- 
up truck, isang Ford F-150, isang 
Isuzu D-Max, at isang Toyota Hi- 
Ace van, at dalawang military truck 
na nakatago sa isang lumang kural 
ng mga kabayo sa compound. Ang 
mga sasakyan pa lamang na ito ay 
tinatayang nagkakahalaga na ng 
P26 milyong piso. Napasakamay 
din ng mga Ampatuan ang mara- 
ming malalakas na armas, mga 
rocket at maraming mga bala na ka- 
yang armasan ang isang brigadang 
tropa at makapagpasabog ng bu- 
ong Maguindanao. 

Ang ganito kalaking kayamanan 
ay hinding-hindi maiipon ng mga 
Ampatuan sa pamamagitan lamang 
ng mga sahod nila bilang mga upi- 
syal ng gubyerno. 

Habang nabubuhay na parang 
mga hari ang mga Ampatuan, kalu- 
nus-lunos naman ang kalagayan ng 
karaniwang mamamayan ngAu- 
tonomous Region in Muslim Min- 
danao (ARMM), laluna ng Maguin- 

danao. 

Nasa ARMM ang pinakamahihi- 
rap na mga prubinsya sa buong 
bansa. Ito'y sa kabila ng Internal 
Revenue Allotment (IRA) ng ARMM 
na umaabot sa P10 bilyon taun-ta- 
on. 

Gayunpaman, 30% ng mama- 
mayan ng ARMM ang kumikita ng 
P50 lamang bawat araw. Dahil sa 
kahirapan, umaabot lamang sa 52 
taon ang abereyds na buhay ng 
mamamayan ng ARMM (kumpara sa 
pambansang abereyds na 71.6 ta- 
on). Limampu't lima sa bawat 
1,000 sanggol ang namamatay ba- 
go sila umabot ng isang taon 
(kumpara sa pambansang abereyds 
na 49). Sa mga batang namamatay 
nang wala pang limang taong gu- 
lang, 57% ay namamatay dahil la- 
mang sa pagtatae, bagay na mada- 
li sanang iwasan at gamutin. 

Dalawampu't anim na porsyen- 
to (26%) lamang ng mga batang 
dapat nag-aaral ang nakakapasok 
sa elementarya (kumpara sa pam- 
bansang abereyds na 49%). Sa mga 
batang nakakapasok sa Grade 1, 


hanggang 37% lamang ang nakaka- 
abot sa Grade 6 (kumpara sa pam- 
bansang tantos na 66%). Ito'y da- 
hil umaabot lamang sa P100 bawat 
estudyante ang ginagastos ng AR- 
MM para sa edukasyon, na siyang 
pinakamababa sa buong bansa. 

Walang malinaw na pagtutuos 
sa pinupuntahan ng pondo ng AR- 
MM dahil palaging pinagbabantaan 
ng mga Ampatuan ang sinumang 
gagawa ng awdit nito. Nitong Di- 
syembre, kinwestyon din ni Sen. 
Aquilino Pimentel ang kinahinat- 
nan ng P1.7 bilyong pondong para 
dapat sa repormang agraryo na ipi- 
nasa sa ARMM nitong unang pitong 
buwan ng 2009. Bukod sa walang 
akawnting ang naturang pondo, ani 
Pimentel, hindi dapat binigyan ni- 
to ang ARMM dahil hindi saklaw ng 
CARP ang rehiyon. 

Palaki naman nang palaki ang 
IRA na natatanggap ng Maguinda- 
nao, na direktang pinaghaharian 
ng mga Ampatuan. Mula P555 mil- 
yon noong 2005, naging P633 mil- 
yon ito noong 2006 at P1.080 bil- 
yon na sa kasalukuyan. Bukod pa 
ito sa P1.731 bilyon para sa mga 
munisipalidad at P616.57 milyon 
para sa mga barangay, o P3.428 
bilyon sa kabuuan. 

Pero umaabot lamang sa 
2.990 ng badyet ng Mag- 
| uindanao ang inilalaan sa 
mga serbisyong panlipu- 
nan tulad ng kalusugan 
at edukasyon. Kaya na- 
man 32.9% lamang ng 
mga bata ang nakakata- 
pos ng elementarya. Um- 
“| aabot lamang sa 66.27% 


ang tantos ng literasiya sa prubin- 
sya (samantalang 92.3% ang pam- 
bansang tantos). Sa sobrang baba 
ng prayoridad ng edukasyon sa 
Maguindanao sa ilalim ng mga Am- 
patuan, walang inilaang kahit 
isang kusing sa badyet ng prubin- 
sya para sa konstruksyon ng mga 
bagong paaralan mula noong 2001, 
kahit ito ang prubinsyang may pi- 
nakamababang bilang ng mga silid- 
aralan kumpara sa bilang ng mga 
istudyante (classroom-pupil ratio) 
sa buong bansa. 

Sa kabilang banda, daan-daang 
milyon ang siningil na komisyon ng 
mga Ampatuan sa konstruksyon ng 
bagong kapitolyo at sports complex 
sa Shariff Aguak, kabisera ng pru- 
binsya. 

Samantala, mula sa 55% ng 
badyet ng Maguindanao na nakala- 
an sa sweldo ng mga empleyado ng 
prubinsya, ang mas malaking baha- 
gi ay napupunta sa pagmamantine 
ng malaking pribadong hukbong ng 
mga Ampatuan. Malaki-laki rin ang 
nanggagaling sa pondo ng mga 
munisipyo. 

Ayon sa National Statistics Co- 
ordinating Board (NSCB), ang Ma- 
guindanao ang pangatlong pinaka- 
mahirap na prubinsya sa buong 
bansa noong 2006. Lumala ang ka- 
lagayan ng prubinsya sa ilalim ng 
matagal nang paghahari ng mga 
Ampatuan. Ayon sa NSCB, 62% na 
ngayon ng populasyon ng Maguin- 
danao ang naghihikahos, kumpara 
sa 41.6% noong 1997. 

Ang lahat ng ito'y dahil sa pag- 
papakasasa ng mga Ampatuan sa 
Internal Revenue Allotment ng AR- 
MM at ng Maguindanao, na malaon 
nang inilaan sa kanila ng Malaca- 
hang para magamit nilang 
personal na “pork barrel.” 

Isa lamang ang mga 
Ampatuan sa mga kasapa- 
kat ng rehimeng Arroyo na 

nagpapakasasa sa kaban ng 
bayan, kasabay ng amo nito 
sa Malacafang. [AB] 

Kalbaryo ng mga magniniyog 


at mag-aabaka 


sa Eastern Visayas 


sasaka at iba pang nabubuhay sa niyog at abaka sa rehiyon ng 


M= gutom ang nararanasan ng halos dalawang milyong mag- 


Eastern Visayas bunga ng pandaigdigang krisis sa ekonomya. 


Mula noong Enero, bumagsak 
ang presyo ng kopra at patuloy na 
nakapako ito sa P15-18 bawat kilo 
mula sa dating P45 bawat kilo no- 
ong 2008. Sumadsad naman ang 
presyo ng abaka sa P10 bawat kilo 
noong Marso, ibayong mas mababa 
na sa gastos sa produksyon nito. 
Kahit tumaas na ang presyo nito sa 
P27 bawat kilo ngayon ay malayo 
pa ito sa dating presyo na P70 ba- 
wat kilo noong 2008. 

Epekto ito ng pagbagsak ng 
pandaigdigang demand sa niyog at 
abaka bunga ng maramihang pag- 
sasara ng mga empresa at paghina 
ng konsumo sa mga abanteng kapi- 
talistang bansa. Ang rehiyon ang 
pangatlong pinakamalaking prod- 
yuser ng niyog sa Pilipinas at 80% 
nito ay inieeksport sa ibayong da- 
gat. Nangunguna namang prodyu- 
ser ng abaka ang Eastern Visayas, 
at ikatlong bahagi ng pandaigdi- 
gang demand sa abaka ay nagmu- 
mula rito. 

May 1.7 milyong mamamayan 
sa rehiyon ngayong nabubuhay sa 
pagtatanim at bahagyang pagpo- 
proseso ng niyog, kasama na ang 
365,000 magsasaka na walang 
sariling lupa. Umaabot naman 
sa 10,000 magsasaka sa isla 
ng Leyte ang pangunahing 
umaasa sa abaka. Tinatayang 
mas marami pa rito ang mga mag- 
aabaka sa isla ng Samar. 

Lubhang bulnerable sa pan- 
daigdigang krisis ang masang 
magsasaka sa rehiyon dahil Haay 
king bahagi ng produksyong / 


agrikultural dito ay nakatuon sa ķi F H 


eksport. Nitong nakaraang tat- 

long dekada, papalaking bahagi ng 
lupain ang tinatamnan ng produk- 
tong pang-eksport (tulad ng niyog) 
sa kapinsalaan ng produksyon ng 
palay at iba pang pagkain. 

Noong 1985-2002, bumagsak 
nang 22% ang laki ng lupaing agri- 
kultural mula 927,000 tungong 
723,000. Lumiit nang halos 65% (o 
mahigit 300,000 ektarya) ang lu- 
pang nakalaan sa produksyon ng 
palay, habang nadagdagan nang 
18% (mahigit 60,000 o 56%) ang 
inilaan sa pagtatanim ng niyog. Sa 
Northern Samar, Eastern Samar at 
Southern Leyte, umaabot sa halos 
70% ng lupaing agrikultural ang ti- 
natamnan ng niyog. 

Sa pagbagsak ng pandaigdi- 
gang produksyon, kumitid ang pa- 
milihan para sa kopra at abaka. Pi- 
nalala pa ito ng mataas na gastos 
sa lokal na produksyon dulot ng 
atrasadong sistema sa produksyon. 
Malaking bahagi ng pagpoproseso 
nito ay de mano o gumagamit ng 
mga atrasadong kagamitan. 

Lalong kumitid ang pandaigdi- 


Ms 


syon ng mas murang produktong 
langis mula sa palmera, soybean, 
sunflower at rapeseed mula sa 
ibang bansa. 

Kapabayaan ng gubyerno. Sa 
kabila ng matinding kahirapang di- 
naranas ng masang magsasaka sa 
niyog at abaka, patuloy silang pi- 
nababayaan ng gubyerno. Kaka- 
rampot na nga ang pondong pan- 
suporta na inilalaan, kalakhan pa 
nito'y napupunta sa bulsa ng mala- 
laking upisyal ng gubyerno at sa 
mga buladas sa midya. 

Noong 2008, mahigit 14 na mi- 
lyong puno ng niyog na nagkaka- 
halaga ng P400 milyon ang nawas- 
ak ng mga bagyong sumalanta. Sa 
kabila nito, walang nakuhang sig- 
nipikanteng ayuda ang mga magsa- 
saka mula sa reaksyunaryong gu- 
byerno. 

Naging inutil din ang mga 
ahensya ng gubyerno sa pagsugpo 
sa pesteng brontispa na nagsimu- 
lang manalanta sa rehiyon noong 
2006 at ngayo'y sumisira sa mga 
niyog sa 25 bayan sa rehiyon. 

Wala ring nagawa ang gubyerno 
sugpuin ang mga sakit ng abaka na 
nagsimulang manalanta noong 
2002. Sa kasalukuyan, bagsak ang 
kabuhayan ng 7,000 magsasaka du- 
lot ng kumakalat na sakit sa 
10,000 ektaryang taniman ng aba- 
ka sa isla ng Leyte. 

Kawalan ng lupa at pagsasa- 

mantala. Wala pa man ang 
pandaigdi- 
gang krisis 
| sa ekono- 
| mya, ang 
kalakhan ng 
Pi mga magsa- 
saka sa ni- 
yog at abaka 
ay biktima na ng 
pagsasa- 
œS mantala ng 
sx mga pangi- 
noong maylu- 
pa at komersyante dahil sa 
malaon nang problema sa kawalan 

ng lupa. 

Laganap ang sistemang parti- 
han sa niyugan at abaka. Ang 
pangkaraniwan ay partihang hati 
(50-50) hanggang apatan (75-25) 
pabor sa panginoong maylupa. Ma- 
higpit na kaakibat nito ang iba 
pang porma ng pagsasamantala ga- 
ya ng usura, pambabarat sa presyo 
ng produkto, sobrang patong sa 
presyo ng mga batayang bilihin at 
pagdaya sa timbang at pagkwen- 
ta--dahil kadalasan ang mga pa- 
nginoong maylupa rin ang mga ko- 
mersyante sa kopra, abaka at mga 
bilihin. Kung kukwentahin, umaa- 
bot lamang sa P30-50 ang arawang 
netong kita ng karaniwang magni- 
niyog at mag-aabaka. 

Papunta sa mas malalim na 
krisis. Magtatagal ang kalbaryo ng 
mga magsasaka at iba pang umaasa 
sa niyog at abaka dahil magtatagal 
at lalo pang lalalim ang pandaigdi- 
gang krisis pang-ekonomya. Sa- 
mantala, walang signipikante at 
mabilisang ayudang naaasahan ang 
mamamayan mula sa reaksyunar- 


yong gubyerno. Panay hangin at 
buladas ang laman ng programa sa 
“pagpapasigla sa ekonomya” at 
“pagpapahupa sa krisis” ng rehi- 
meng Arroyo. 

Walang saysay ang inihaharap 
ng rehimeng Arroyo na mga “solu- 
syon” sa krisis sa agrikultura ng ni- 
yog at abaka, gaya ng pag-eksport 
ng mga alternatibong produkto ng 
niyog, tulad ng biodiesel, tuba, vir- 
gin coconut oil, at mga “mas maun- 
lad” na klase ng abaka, tulad ng 
high grade na hibla ng abaka at hy- 
brid na abaka. Gayundin, walang 
saysay ang panawagan ng rehi- 
meng Arroyo na bumaling sa iba 
pang alternatibong pananim na si- 
ya naman ngayong binibigyang- 
prayoridad ng rehimen para sa rehi- 
yon, tulad ng yellow corn at jatrop- 
ha. 

Problema ng mga magsasaka 
ang pagprodyus ng mga bagong 
produkto dahil baon sila sa utang 
at wala silang maipupuhunan para 
sa mga bagong kagamitan at mas 
mahal na mga sangkap. Kontrolado 


Climate Change Conference 
sa Denmark, walang ibinuga 


atapos ang 2009 United Nations Climate Change Conference nang wa- 
lang signipikanteng natamo para maibsan ang pagtaas ng tempera- 
tura ng mundo dulot ng sobra-sobrang polusyon at paninira sa kalikasan. 


Ang kumperensya, na ginanap 
sa Copenhagen, Denmark noong 
Disyembre 7-18 ay nagluwal ng 
“Copenhagen Accord,” isang kasun- 
duang kumikilala umano sa kahala- 
gahan ng paglimita sa pagtaas ng 
temperatura ng daigdig. Pero bale- 
wala ang kasunduan dahil hindi ni- 
to inoobliga ang anumang bansa 
na magbawas ng ibinubuga nitong 
carbon dioxide. Ni wala ngang iti- 
nakdang target para rito. 

Ang malawakang pagbubuga ng 
carbon dioxide sa himpapawid ang 
pinakamalaking dahilan ng 
lumalalang pag-init ng mundo, 

pagbabago ng klima at pagdalas ng 
mga sakuna. 

Sadyang pinangunahan ng US 
ang pagbubuo ng inutil na Copen- 
hagen Accord dahil ayaw nitong 
matali ang malalaking korporasyon 
ng US sa anumang kasunduang 
mangangahulugan ng karagdagang 
gastos dahil sa mga pagbabagong 
kailangang gawin sa mga makina 
nila. Ang dagdag na gastos ay 
magtatali sa kanilang kapital at 
babawas nang malaki sa kanilang 
mga supertubo. 

Hindi na rin nakakapagtaka ang 
aktitud ng US, dahil hanggang 


ng mga panginoong maylupa ang 
lupa, kaya mahirap na basta na la- 
mang bumaling sa ibang pananim. 
Kontrolado naman ng mga komer- 
syante ang pamilihan na bagsak 
ngayon at sadsad ang mga presyo. 

Lalong naglalagay pa ang mga 
ito ng pangunahing pag-asa sa 
pag-eeksport at pagsusuplay sa 
mga pangangailangan ng mga da- 
yuhang negosyo at hindi sa panga- 
ngailangan ng mamamayan at ng 
pambansang ekonomya. 

Dahil sa bagsak na lokal at pan- 
daigdigang pamilihan sa abaka at 
kopra, tinututukan ngayon ng rebo- 
lusyonaryong kilusan ang kampanya 
sa pagpapataas ng produksyon ng 
mga magsasaka ng iba pang mas 
kagyat na mapakikinabangang mga 
pananim. Dagdag sa palay at mais, 
ikinakampanya ng mga rebolusyo- 
naryong organisasyong masa sa lo- 
kalidad ang pagtatanim ng hala- 
mang ugat at gulay para kahit papa- 
ano ay may makakain ang mga mag- 
sasaka at hindi magugutom ang ka- 
nilang mga pamilya. ABI 


ngayon ay hindi pa rin nito nirara- 
tipika ang Kyoto Protocol, isang 
kasunduang binalangkas ng UN no- 
ong 1997 na naglalayong kontrolin 
ang pagbubuga ng mga gas tulad 
ng carbon dioxide. 

Sinabayan ito ng malawakan at 
malakihang mga protestang pagki- 
los. Umabot sa 100,000 katao ang 
nagmartsa noong Disyembre 12 sa 
Copenhagen para igiit ang pagbu- 
buo ng epektibong kasunduan 
hinggil sa pagbabago ng klima. Ha- 
los 1,000 ang inaresto ng mga pu- 
lis. Isang alternatibong kumperen- 
sya, ang Klimaforum, ang idinaos 
ng umaabot sa 50,000 katao kasa- 
bay ng kumperensya ng UN. 

Sa London, 20,000 katao ang 
nagmartsa isang linggo bago gan- 
apin ang kumperensya. Umabot na- 
man sa 50,000 katao ang nagmartsa 
sa iba't ibang lugar sa Australia. [B 

Bigo ang Oplan Bantay Laya 


ng buong rebolusyonaryong kilusan batay sa 
mga pagtatasa at ulat ng mga namumunong or- 

gano ng Partido at kumand ng Bagong Hukbong Bayan 
(BHB) sa iba't ibang rehiyon sa bansa. 

Nasa mundo ng pantasya ang mga pinunong mili- 
tar at panseguridad ng rehimeng US-Arroyo 
sa paniniwalang nagtagumpay sila sa mga ^ 
layuning durugin ang rebolusyong (kx NN 
Pilipino sa pamamagitan ng Oplan Ban- ee 
tay Laya (OBL). Hindi lamang nanana- 
tiling buhay at matatag ang rebolusyo- 
naryong kilusan, patuloy pa itong luma- 
kas at lahatang-panig na sumulong. Lu- 
maki ang bilang ng mga yunit ng 
BHB. Patuloy na dumami ang mga Pu- N 
lang mandirigma at ang kanilang mga 
sandata. Nadagdagan ang bilang ng 
mga larangang gerilya. La- 
long lumalim at luma- 
wak ang baseng masa. 
Tuluy-tuloy na kumakalat 
ang Pulang kapangyari- 
han sa buong bansa. : 

Nagdulot ang OBL ng NY KA 
walang kaparis na kapinsa- 
laan, paghihirap at pagdu- EN 
rusa sa mamamayan. Pa- === a 
ngunahing tinarget ng du- AT ; 
wag na kampanyang ito ang CA Na” 
mga sibilyang aktibista, /2 TI 
mga pinagsususpetsahang NG NA 
tagasuporta ng rebolusyonar- Q2 er 
yong kilusan at mga kaaway sa pulitika 


B"! ang Oplan Bantay Laya. Ito ang deklarasyon 


Mga tampok Matitingkad na 


sa isyung ito... 


taktikal na opensiba 


ng 2009 PAHINA 3 


Makata'y mandirigma 
at UAve 


ng rehimen. Gayunman, nagtagumpay lamang ang OBL 
sa pagpapaalab ng galit ng bayan at pagkamuhi nila 
sa rehimen. Pinanday lamang nito ang kanilang lakas 
at determinasyong kumilos at lumaban. Sa halip na 
ilayo, lalong inilapit ng OBL ang ma- 

sa sa rebolusyon. 

Kahindik-hindik ang mga krimen 
ng rehimeng US-Arroyo sa pagsasa- 
katuparan ng OBL laban sa mama- 

mayan. Dinaig nito ang 14-taong lan- 
mw tarang paghaharing militar ng dik- 
tadurang Marcos sa dami at lupit 
ng mga paglabag sa karapatang- 
tao. Mariing kinundena ang rehi- 
meng US-Arroyo sa loob at labas 
ng bansa. Nagkaisa ang mga pwersang 


niwang mamamayan laban sa terorismo 
ng rehimen. Walang habas pa ring 
ipinagpapatuloy ng rehimeng US-Ar- 
royo ang planong ito. 

Tinamaan ang ilang larangang gerilya 
ng matinding hambalos ng OBL. Subalit 
mabilis ding nakaangkop ang mga rebolu- 
syonaryong pwersa at masa. Masusing pi- 
nag-aralan ang kilos ng kaaway at 
inangkupan ang pagbabago ng sit- 
wasyon. Pinahigpit ang pagkakaisa 
3? ng hukbo at masa. Sa maraming lugar, 
4 hindi nakabwelo at tuluyang nabigo ang 
7 mga operasyon ng AFP matapos ito maagap, 
” mapangahas at puspusang nilabanan ng rebolu- 


paa 
s 


Kalbaryo 
ng mga magsasaka 


PAHINA 7 | sa E. Visayas PAHINA 13 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


